**КОНКУРС**

**ЗА ДОДЕЛУ ФИНАНСИЈСКЕ ПОДРШКЕ МЛАДИМ**

**ТАЛЕНТИМА ГРАДСКЕ ОПШТИНЕ СТАРИ ГРАД**

Конкурс је отворен од 25.02.2013. до 25.03.2013. године.

Право учешћа на Конкурсу имају млади таленти између 12 и 30 година живота, по следећим критеријумима:

**I ОПШТИ УСЛОВИ**

1. да су држављани Републике Србије
2. да имају пребивалиште на подручју Градске општине Стари град или похађају образовну установу на подручју Градске општине Стари град.

**II ПОСЕБНИ УСЛОВИ**

**1. ДОДЕЛА НАГРАДА**

**А. Област науке и образовања**

Учешће и резултати на међународним такмичењима из наставних области

1. да су у школској 2011/2012 години, за коју се додељује финансијска подршка, учествовали на олимпијадама
2. да су у школској 2011/2012 години, за коју се додељује финансијска подршка, учествовали на међународним такмичењима
3. да су у школској 2011/2012 години, за коју се додељује финансијска подршка, за такмичења на републичком, градском и општинском нивоу освојили:

а) прво, друго или треће место на нивоу Републике

б) прво, друго или треће место на нивоу Града

в) прво место на нивоу општине

**Б. Област спорта**

Учешће и резултати на такмичењима из области спорта

1. да су у појединачној или екипној конкуренцији учествовали на међународним такмичењима
2. да су у појединачној или екипној конкуренцији на државном првенству освојили прво, друго или треће место
3. да су у појединачној или екипној конкуренцији на градском нивоу освојили прво место

**В. Област културе и уметности**

Признања из области културе и уметности

1. да су појединачно или групно освојили признање од међународног, државног или градског значаја у области у којој стварају

**2. УСАВРШАВАЊЕ МЛАДИХ**

Одласци на :

1. студијска путовања
2. семинаре
3. летње школе
4. међународна такмичења
5. постдипломске и докторске студије

за ставке 1-4 услов конкурисања је минималан просек 8,5 а за ставку 5. минималан просек 9 на основним студијама.

Пријава на Конкурс мора бити поднета на пријавном обрасцу који је прописала Комисија за младе таленте, а коју учесници конкурса могу преузети са web странице Градске општине Стари град [www.starigrad.org.rs](http://www.starigrad.org.rs) или на Писарници општине, у Улици Македонска 42, Београд.

Учесници Конкурса за доделу награда дужни су да приложе:

-попуњени образац пријаве

-фотокопију личне карте ( за децу лична карта родитеља)

-доказ о испуњавању посебних услова из конкурса за тачке А,Б,В

Учесници Конкурса за усавршавање дужни су да приложе:

-попуњени образац пријаве

-фотокопију личне карте ( за децу лична карта родитеља)

-мотивационо писмо ( 200-250 речи)

-потврду од организатора студијског путовања, семинара, летње школе или међународног такмичења

Непотпуне пријаве се неће разматрати.

Пријаве са траженом документацијом доставити лично на писарницу Градске општине Стари град, Улица Македонска 42, Београд, или поштом на исту адресу са назнаком – ПОДРШКА ЗА ТАЛЕНТЕ- не отварати.

О висини средстава која ће се додељивати одлучује Комисија на основу броја приспелих пријава.

Право на финансијску подршку кандидат може остварити само једном у току календарске године.

Право на финансијску подршку кандидат може остварити само по једном основу из Конкурса.

Финансијска подршка се додељује након проведеног конкурсног поступка, а на основу критеријумима за доделу финансијске подршке младим талентима Градске општине Стари град.

Финансијска подршка се исплаћује одједном на рачун подносиоца захтева коме је подршка одобрена.

Одлуку о одобреној финансијској подршци објављује Комисија за младе таленте у року од 30 дана од дана затварања конкурса.

Одлука се објављује на огласној табли Градске општине Стари град.

Кандидат може поднети писмени приговор на одлуку у року од осам дана од дана објављивања исте.

У Београду, 25.02.2013. год.